Անտիոքի ասիզներ

Անտիոքի ասիզներ, Անտիոքի դքսության դատաստանագիրքը, որը դքսության ֆեոդալների սահմանած օրենք-վճիռների ժողովածու է՝ ձևավորված XIII դարում։ Բաղկացած է երկու մասից, առաջինը (17 գլուխ) կարգավորում է սյուզերենի և վասալի հարաբերությունները, երկրորդը՝ (21 գլուխ)՝ քաղաքացիների ամուսնաընտանեկան, գույքային հարաբերությունները, առևտուրը և այլն։ Կիլիկիայի Հայկական Թագավորությունում կիրառվել է առաջին մասը։ Ֆրանսիական սկզբնաղբյուրը մեզ չի հասել։ Պահպանվել է Սմբատ Սպարապետի հայերեն թարգմանությունը, որը հրատարակել է Ղևոնդ Ալիշանը ֆրանսերեն զուգահեռ թարգմանությամբ 1876 թվականին։ Հայերենից թարգմանվել է նաև ռուսերեն 1958 թվականին, թարգմանիչն է Ա. Պապովյանը։

Կատեգորիա:Անտիոքի դքսություն
Կատեգորիա:Միջնադարյան իրավունք